Størrelsen på areola kan variere mye fra person til person. De fleste menn har en areola på ca. 25 mm i diameter, mens kjønnsmodne kvinner i gjennomsnitt har areola på omkring 30 mm, men det kan forekomme areolaer på opp mot 100 mm eller mer i diameter. Kvinner som produserer morsmelk eller har spesielt store bryster, kan ha enda større areola. Formen er oftest sirkulær, men mange kvinner og noen få menn kan ha en mer ellipseformet areola.